Aldona Ruseckaitė

**Aldona Ruseckaitė** (g. 1950 m. rugsėjo 27 d. Ingavangyje, Prienų rajonas) – Lietuvos poetė, prozininkė, muziejininkė.

## Biografija
1968 m. baigė Šilavoto vidurinę mokyklą. 1971–1975 m. „Litekso“ fabriko kadrų skyriaus inspektorė. 1972–1978 m. VUKHF studijavo lietuvių kalbą ir literatūrą. 1975–2002 m. Kauno S. Žuko taikomosios dailės technikumo (dab. Kauno kolegijos J. Vienožinskio menų fakultetas) lietuvių kalbos dėstytoja. Nuo 1976 m. LSSR literatūros muziejaus (dab. Maironio lietuvių literatūros muziejus) mokslinė bendradarbė, 1980–1989 m. skyriaus vedėja, nuo 1989 m. iki 2019 m. muziejaus direktorė.

Tarptautinės muziejų tarybos (ICOM) narė, Trečiojo amžiaus universiteto ilgametė Literatūros fakulteto dekanė, nuo 2019 m - Kūrybinės raiškos fakulteto dekanė. Nuo 1999 m. Lietuvos rašytojų sąjungos narė.

## Bibliografija
* Liūdesys kaip sekmadienis: lyrika. – Kaunas: Vaidoto Oškinio leidykla, 1995. – 96 p.: iliustr. – ISBN 9986-477-31-X
* Akmeninis obuolys: apysaka. – Kaunas: Aušra, 1997. – 69 p.: iliustr. – ISBN 9986-407-73-7
* Vienišųjų vyninė: mažosios novelės su eilėraščiais. – Kaunas: Aušra, 1998. – 103 p.: iliustr. – ISBN 9986-407-958
* Angelų prieglauda: lyrika. – Kaunas: Naujasis lankas, 2000. – 123 p.: iliustr. – ISBN 9955-03-014-3
* Laikinai amžinai: lyrika. – Kaunas: Linos pasaulis, 2002. – 74 p.: iliustr. – ISBN 9955-535-08-3
* Salomėja Nėris: archyvai (sud. Ina Aleksaitienė, Raminta Antanaitienė, Aldona Ruseckaitė, Asta Vileniškytė). – Kaunas: Maironio lietuvių literatūros muziejus, 2004. – 111 p.: iliustr. – ISBN 9986-9016-8-5
* Sidabro sodai: fragmentų apysaka. – Kaunas: Naujasis lankas, 2004. – 117 p. – ISBN 9955-03-237-5
* Bėk, kiele, bėk: lyrika. – Kaunas: Naujasis lankas, 2006. – 119 p.: iliustr. – ISBN 9955-03-358-4
* Maironio lietuvių literatūros muziejus. Istorija ir rinkiniai. – Kaunas: MLLM, 2006. – 175 p.: iliustr. – ISBN 978-9955-711-06-3
* Tik labas sudie: eilėraščiai. – Kaunas: Naujasis lankas, 2008. – 94 p.: iliustr. – ISBN 978-9955-03-520-6
* Marios vandens: fragmentų romanas. – Vilnius: Lietuvos rašytojų sąjungos leidykla, 2010. – 192 p. – ISBN 978-9986-39-644-4
* Petras Babickas. Archyvai. – Kaunas: Maironio lietuvių literatūros muziejus, 2010. – 175 p.: iliustr. – ISBN 978-9955-711-08-7
* Šešėlis JMM: Maironio gyvenimo meniniai biografiniai etiudai. – Vilnius: Lietuvos rašytojų sąjungos leidykla, 2012. – 290 p. 
* Kaip žaibas: romanas. – Vilnius: Lietuvos rašytojų sąjungos leidykla, 2014. – 230 p. 
* Žemaitės paslaptis: biografinis romanas. – Vilnius: Lietuvos rašytojų sąjungos leidykla, 2015. – 230 p.
* Verčiau (ne)užmiršti: eilėraščiai. – Kaunas, Kauko laiptų leidykla, 2015. – 101 psl. ISBN 978-9986-39-719-9
* Maironio sodas. Parengė Aldona Ruseckaitė. Fotografijų albumas. – Kaunas: Maironio lietuvių literatūros muziejus, 2017. – 108 p. ISBN 978-9955-711-30-8
* Dūžtančios formos: romanas apie Vytautą Mačernį. – Vilnius: Lietuvos rašytojų sąjungos leidykla, 2017. – 222 p. ISBN 978 -9986-39-972-8
* Padai pilni vinių: romanas apie Salomėją Nėrį. – Vilnius: Lietuvos rašytojų sąjungos leidykla, 2019. – 280 p. ISBN 978-609-480-052-8;
* Debesiu: eilėraščiai. – Kaunas, Kauko laiptų leidykla, 2019. – 90 p. ISBN 978-609-8092-77-6;
*Per žarijas: esė. - Kaunas, Kauko laiptų leidykla, 2021.- 245 p.ISBN 978 - 609 - 8301-02-1;
* EMMI. Vinco Mykolaičio-Putino gyvenimo moterys: romanas. - Vilnius: Lietuvos rašytojų sąjungos leidykla, 2022. - 246 p. ISBN 978 - 609-480-329-1;
* Prie horizonto atsigręžk: eilėraščiai. - Kaunas, Kauko laiptų leidykla, 2024. - 102 p. ISBN 978-609-8301-15-8;
* Vienatybė: romanas apie rašytojos Onos Pleirytės-Puidienės-Vaidilutės gyvenimo vingius. - Vilnius: Lietuvos rašytojų sąjungos leidykla, 2024. - 247 p. ISBN 978-609-480-434-2;

## Apdovanojimai
* 1997 m. Didžiojo Lietuvos kunigaikščio Gedimino ordino 2-ojo laipsnio medalis už nuopelnus lietuviškajai knygai, jos populiarinimui pirmosios lietuviškosios knygos 450 metų sukakties proga 
* 2005 m. Vieno lito literatūrinė premija
* 2007 m. Jono Aisčio premija įteikta už poezijos knygą „Bėk, kiele, bėk“ (2006 m.) bei už darbus, populiarinančius poeto vardą 
* 2009 m. Kauno miesto mero apdovanojimas „Gerumo kristalas“
* 2010 m. ordino „Už nuopelnus Lietuvai“ Riterio kryžius 
* 2010 m. G. Petkevičaitės – Bitės literatūrinė premija už romaną „Marios vandens“;
* 2010 m. Kauno miesto savivaldybės II laipsnio Santakos garbės ženklas;
* 2012 m. Bernardo Brazdžionio literatūrinė premija
* 2013 m. Lietuvos Respublikos Kultūros ministerijos Muziejininkystės premija
* 2014 m. Lietuvos Respublikos Seimo apdovanojimas: Gabrielės Petkevičaitės-Bitės atminimo medalis „Tarnaukime Lietuvai“ už savanorystės kultūros sklaidą Lietuvoje.
* 2015 m. išrinkta Kauno įsimintiniausia menininke;
* 2016 m. Žemaitės literatūrinė premija už romaną „Žemaitės paslaptis“;
* 2016 m. Vyriausybės kultūros ir meno premija;
* 2019 m. Kauno miesto kultūros premija;
* 2019 m. suteiktas Lietuvos muziejų asociacijos Garbės nario vardas;
* 2020 m. paskirta Prienų r. sav. nominacija Dėkingumas „Už Prienų vardo garsinimą“.
*2020 m. paskirta Salomėjos Nėries literatūrinė premija už eilėraščių knygą "Debesiu".
*2023 m. paskirta Vinco Mylolaičio - Putino literatūrinė premija už romaną "EMMI".
*2023 m. paskirta Juozo Keliuočio literatūrinė premija;
*2024 m. suteiktas Prienų krašto garbės piliečio vardas.
*2025 m. paskirta Dionizo Poškos literatūrinė premija už knygą "Prie horizonto atsigręžk".
*2025 m. paskirta Juozo Tumo-Vaižganto literatūrinė premiją už romaną "Vienatybė".

## Šaltiniai